

**Zápisnica zo 16. zasadnutia**

**Obecného zastupiteľstva**

**obce Veľké Vozokany**

**konaného 14. decembra 2021.**

**Prítomní:**

* Ing. Justína Pálková – starostka obce
* Gabriel Cigáň– poslanec obce
* Ľubomír Pálka – poslanec obce
* Ing. Lukáš Ráno - poslanec obce
* Martin Havetta – poslanec obce
* Peter Horák - poslanec obce

**Navrhovaný program zasadnutia:**

1. Otvorenie.
2. Určenie zapisovateľa zápisnice, overovateľov zápisnice a návrhovej komisie.
3. Informácia o plnení uznesenia z 15. zasadnutia OZ.
4. Informácia o archivácií.
5. Úprava rozpočtu za rok 2021.
6. Schválenie rozpočtu na rok 2022.
7. Rôzne.
8. Diskusia.
9. Záver.

**1., 2. Otvorenie, určenia zapisovateľa zápisnice, návrhovej komisie, overovateľov zápisnice.**

Starostka obce Ing. Justína Pálková privítala prítomných členov OZ na 16. zasadnutí Obecného zastupiteľstva, oboznámila ich s pripraveným programom zasadnutia. Konštatovala, že zasadnutie Obecného zastupiteľstva je uznášaniaschopné.

Za overovateľov zápisnice určila poslancov: Martin Havetta, Gabriel Cigáň

Do návrhovej komisie boli navhrnutí: Ľubomír Pálka, Ing. Lukáš Ráno

Za zapisovateľa zápisnice bol poverený člen návrhovej komisie: Ing. Lukáš Ráno

**UZNESENIE č. 163/2021**

Obecné zastupiteľstvo vo Veľkých Vozokanoch

* **schvaľuje**

hlasovaním ZA: 5 poslanci, PROTI: 0 poslancov: Zdržalo sa hlasovania: 0 poslancov

Overovateľov zápisnice, návrhovú komisiu, program zasadnutia.

1. **Plnenie uznesenia z 15. zasadnutia OZ.**

Starostka obce informovala prítomných poslancov o plnení uznesení, ktoré bolo prijaté na 15. zasadnutí :

* Príprava dokumentácie, ktorá je potrebná k predaju pozemku v k. ú. Veľké Vozokany Ing. M. Švecovi, PhD. a jeho manželke
* Príprava dokumentácie, ktorá je potrebná k predaju pozemku v k. ú. Veľké Vozokany P. Čaládikovi
* Vypracovanie cenovej ponuky na vybudovanie osvetlenia multifunkčného ihriska
* Vypracovanie predĺženia platnosti Komunitného plánu sociálnych služieb
* Vypracovanie Štatútu obecnej knižnice v súlade so zákonom z NR SR č. 126/2015 Z. z. o knižniciach.
* Vypracovanie predĺženia platnosti Plánu hospodárskeho a sociálneho rozvoja obce
* Organizácia programu na sviatok sv. Mikuláša v našej obci – osvetlené „mikulášske sane“ (Mikuláš, anjel, čert a ostatní pomocníci – Ing. J. Pálková, Ľ. Pálka, J. Kráľová, Ľ. Kráľ, Mgr. E. Homolová), v podvečer 06. decembra 2021 prechádzali po všetkých uliciach našej obce a odovzdávali balíčky deťom do 14-tich rokov veku.

Starostka obce poďakovala všetkým, ktorí pomáhali pri organizovaní tejto milej akcie.

1. **Informácia o archivácií.**

Starostka obce Ing. Justína Pálková informovala poslancov OZ o tom, že na Obecnom úrade sa pracuje na archivácií dokumentov. Štátnemu archívu v Bratislave bol zaslaný Návrh na vyradenie registratúrnych záznamov, ktorý bol vypracovaný v súlade so Zákonom číslo 395/2002 Z. z. o archívoch a registratúrach a o doplnení niektorých zákonov v znení neskorších predpisov a vyhláškou Ministerstva vnútra SR č. 628/2002 Z. z., ktorou sa vykonávajú niektoré ustanovenia Zákona o archívoch a registratúrach a doplnení niektorých zákonov, v znení neskorších predpisov.

**UZNESENIE č. 164/2021**

Obecné zastupiteľstvo vo Veľkých Vozokanoch

* **berie na vedomie**

Informáciu o priebehu archivácie  registratúrnych záznamov na Obecnom úrade Veľké Vozokany.

1. **Úprava rozpočtu za rok 2021.**

Starostka obce predložila prítomným poslancom OZ úpravu rozpočtu za rok 2021.

**UZNESENIE č. 165/2021**

Obecné zastupiteľstvo vo Veľkých Vozokanoch

* **schvaľuje**

hlasovaním ZA: 5 poslanci, PROTI: 0 poslancov, Zdržalo sa hlasovania: 0 poslancov

Úpravu rozpočtu za rok 2021.

1. **Schválenie rozpočtu na rok 2022.**

Starostka obce Ing. Justína Pálková predložila poslancom OZ návrh rozpočtu na rok 2022.

**UZNESENIE č. 166/2021**

Obecné zastupiteľstvo vo Veľkých Vozokanoch

* **schvaľuje**

hlasovaním ZA: 5 poslanci, PROTI: 0 poslancov, Zdržalo sa hlasovania: 0 poslancov

Návrh rozpočtu na rok 2022.

1. **Rôzne.**
2. starostka obce a poslanci OZ rokovali o návrhu na vyhotovenie cenovej ponuky na úspornejšie svietidla verejného osvetlenia v obci

**UZNESENIE č. 167/2021**

Obecné zastupiteľstvo vo Veľkých Vozokanoch

* **schvaľuje**

hlasovaním ZA: 5 poslanci, PROTI: 0 poslancov, Zdržalo sa hlasovania: 0 poslancov

Návrh na vyžiadanie cenovej ponuky na výmenu úspornejších svietidiel verejného osvetlenia .

1. starostka obce a poslanci OZ rokovali o zlom technickom stave strechy na budove Domu smútku. Dohodli sa, že je potrebné vyhotoviť cenovú ponuku na jej rekonštrukciu.

**UZNESENIE č. 168/2021**

Obecné zastupiteľstvo vo Veľkých Vozokanoch

* **schvaľuje**

hlasovaním ZA: 5 poslanci, PROTI: 0 poslancov, Zdržalo sa hlasovania: 0 poslancov

Návrh na vypracovanie cenovej ponuky na rekonštrukciu Domu smútku..

1. starostka obce navrhla poslancom OZ možnosť osadenia zvodidiel alebo iných zábran na most cez rigol pred kultúrnym domom z dôvodu bezpečnosti účastníkov cestnej premávky . Pri tejto realizácií sa musí dodržať „Pasport miestnych komunikácií“, ktorý bol schválený Okresným úradom v Nitre – odborom cestnej dopravy.

**UZNESENIE č. 169/2021**

Obecné zastupiteľstvo vo Veľkých Vozokanoch

* **schvaľuje**

hlasovaním ZA: 5 poslanci, PROTI: 0 poslancov, Zdržalo sa hlasovania: 0 poslancov

Osadenie zvodidiel alebo iných zábran na most cez rigol pred kultúrnym domom**.**

1. starostka obce oboznámila prítomných poslancov o zlom technickom  stave strechy na budove Materskej školy, navrhla urobiť rozpočet na jej rekonštrukciu.

**UZNESENIE č. 170/2021**

Obecné zastupiteľstvo vo Veľkých Vozokanoch

* **schvaľuje**

hlasovaním ZA: 5 poslanci, PROTI: 0 poslancov, Zdržalo sa hlasovania: 0 poslancov

Vypracovanie cenovej ponuky na opravu strechy na budove Materskej školy.

1. poslanci OZ sa informovali o stave zavedenia optického káblu do našej obce. Starostka obce im podala informáciu, že 07. 12. 2017 a následne 26. 09. 2018 zaslala Žiadosť o zaradenie našej obce do najbližšieho plánu budovania siete FTTH – optickej širokopásmovej prístupovej siete. V roku 2019 bola optická širokopásmová sieť dovedená do našej obce. Podľa vyjadrenia Slovak Telecom, a.s., pokračovať v realizácií sa bude až vtedy, keď obdržia finančnú dotáciu na túto investičnú akciu.

**UZNESENIE č. 171/2021**

Obecné zastupiteľstvo vo Veľkých Vozokanoch

* **berie na vedomie**

Informáciu o zaradení našej obce do najbližšieho plánu budovania siete FTTH – optickej širokopásmovej prístupovej siete.

**16. Diskusia.**

Do diskusie sa nikto neprihlásil, nakoľko diskusia prebiehala pri prerokovávaní všetkých bodov programu tohto zasadnutia.

**17. Záver.**

Po prečítaní a schválení uznesenia, starostka obce ukončila 16. zasadnutia Obecného zastupiteľstva poďakovaním za účasť všetkým zúčastneným poslancom.

.............................................................

Ing. Justína Pálková, starostka obce

Overovatelia:

Martin Havetta

.................................

Gabriel Cigáň

..................................